CELEX: 62008TN0301
Language: el
Date: 2008-08-06 00:00:00
Title: Υπόθεση T-301/08: Προσφυγή της 6ης Αυγούστου 2008 — Laura Ashley κατά ΓΕΕΑ — Tiziana Bucci (LAURA ASHLEY)

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/21
            
         Προσφυγή της 6ης Αυγούστου 2008 — Laura Ashley κατά ΓΕΕΑ — Tiziana Bucci (LAURA ASHLEY)
   (Υπόθεση T-301/08)
   (2008/C 247/42)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Laura Ashley Ltd (Λονδίνο, Ηνωμένο Βασίλειο) (Εκπρόσωπος: J. Guise, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tiziana Bucci (Viareggio, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 28ης Μαΐου 2008, στην υπόθεση R 1237/2007–1, και να απορρίψει την ανακοπή· και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «LAURA ASHLEY» για διάφορα προϊόντα των κλάσεων 3, 18, 24 και 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αντίδικος ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: Το υπ' αριθ. καταχωρίσεως 311 675 διεθνές εικονιστικό σήμα «Ashley's» για προϊόντα της κλάσεως 25, το υπ' αριθ. καταχωρίσεως 517 151 ιταλικό εικονιστικό σήμα «Ashley's» για προϊόντα των κλάσεων 3, 18, 24 και 25, το υπ' αριθ. καταχωρίσεως 646 926 διεθνές εικονιστικό σήμα «Ashley's il primo Cashmere Italiano» για προϊόντα της κλάσεως 25
   
      Απόφαση του τμήματος ανακοπών: Ευδοκίμηση της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 40/94 του Συμβουλίου, διότι το τμήμα προσφυγών δεν διαπίστωσε αν η προσφεύγουσα χρησιμοποιούσε χωρίς εύλογη αιτία το κοινοτικό σήμα του οποίου ζητήθηκε η καταχώριση